stanford-oval/wikipedia huggingface dataset:
יחסי ישראל–ליבריה
היסטוריה > ניתוק היחסים

ב-2 בנובמבר 1973 החליטה ליבריה לנתק את יחסיה הדיפלומטיים עם ישראל בעקבות מלחמת יום הכיפורים והפגנת סולידריות עם מצרים. במאי 1974 שלח נשיא ליבריה ויליאם טולברט (אנ') לישראל מברק, בו ברך במילים חמות את יצחק רבין לרגל ניצחונו בבחירות לכנסת השמינית שבמסגרתן נבחר לראשות ממשלת ישראל. טולברט הוסיף ושיבח במברק את ישראל שחתמה על הסכם הפרדת הכוחות בין ישראל למצרים. הוא הביע את תקוותו שהסכמים אלו יתרמו להתקדמות נוספת לקראת שלום ובר קיימא במזרח התיכון. על אף המתיחות והנתק ששרר בין שתי המדינות, ליבריה הצביעה נגד החלטה 3379 של העצרת הכללית של האו"ם.
היסטוריה > במאה ה-21

בשנת 2002 שיגרה ליבריה רק שני משתלמים בקורסים בישראל ושתי המדינות שיתפו פעולה במיזמים ובקורסים במישורי הרפואה הציבורית והפיתוח הקהילתי. בשלהי 2015 ביקר בישראל נשיא הסנאט של ליבריה, ארמה זולו ג'אלה. היה זה הביקור הראשון אי פעם של ראש הפרלמנט הליברי בישראל. בפגישה עם מקבילו הישראלי, יושב ראש הכנסת יולי אדלשטיין, אמר ג'אלה כי העם הליברי מעריץ את אומץ הלב של אזרחי ישראל ו"אנחנו יכולים ללמוד מכם רבות בנושאי חדשנות, טכנולוגיה, חקלאות ומחקר רפואי". ג'אלה גם הודה במיוחד לישראל על עזרתה לארצו הבאה לידי ביטוי במרפאות ניידות, הכשרה רפואית ושיגור צוותים ורופאים ישראלים לליבריה, וסיוע במניעת התפרצויות נגיף האבולה.
ב-2016 ביקרה נשיאת ליבריה אלן ג'ונסון-סירליף ופמלייתה שנלוותה לה בישראל. היא נפגשה עם נשיא מדינת ישראל ראובן ריבלין והודתה לו על הסיוע שמספקת המדינה היהודית למאבק באבולה, וכן דנו השניים במאבק בטרור. היא נועדה גם עם ראש ממשלת ישראל בנימין נתניהו ועם שרת המשפטים איילת שקד וביקרה ביד ושם ובכותל המערבי. ג'ונסון-סירליף קיבלה תואר דוקטור לשם כבוד מאוניברסיטת חיפה.
ביוני 2017 הגיע ראש ממשלת ישראל בנימין נתניהו לביקור קצר בליבריה על סמך הזמנה שהוצאה לו בפסגה הקודמת של ארגון ECOWAS באבוג'ה בירת ניגריה. הביקור יצא לפועל בזכות נחישותה של נשיאת ליבריה אלן ג'ונסון-סירליף, שהייתה באותה העת יו"ר הארגון. נתניהו השתתף בפסגת ה-ECOWAS, ובכך היה למנהיג הלא-אפריקאי הראשון שנטל חלק בפסגה זו.
בינואר 2018 הושבע נשיאה החדש של ליבריה, ג'ורג' ואה, ואת מדינת ישראל ייצג באירוע השגריר עמי מהל, שאף הגיש לו הזמנה מראש הממשלה נתניהו לביקור בישראל.
בסוף פברואר 2019 ביקר ג'ורג' ואה בירושלים וערך פגישה עם ראש עיריית ירושלים משה ליאון.
במרץ 2019 נפגש הנשיא עם ראש הממשלה בנימין נתניהו.
ביוני 2022 משלחת מליבריה שהגיעה לביקור בישראל הודיעה כי הוחלט לפתוח משרד סחר בירושלים. המשרד ישמש בעתיד בסיס לשגרירות.
לקריאה נוספת

אריה עודד, אפריקה וישראל: ייחודיות ותהפוכות ביחסי החוץ של ישראל, הוצאת ספרים ע"ש י"ל מאגנס, 2010
חנן עינור, האתגר האפריקני, עם עובד, 1971
דן אבני-סגרה, היבשת השחורה, הוצאת עם הספר, 1967
משה יגר, ראשיתו של שירות החוץ 1948–1967, הוצאת כרמל, 2021, עמ' 243–244
מנזר מרקוס הקדוש

מנזר מרקוס הקדוש של הסורים (בסורית: ܕܰܝܪܳܐ ܕܡܳܪܝ̱ ܡܰܪܩܽܘܣ ܕܣܽܘܪ̈ܳܝܝܶܐ, דַיְרֹא דְמֹר(י) מַרְקוּס דְסוּרֹייֶא; בערבית: دير مار مرقس, דיר מאר מרקס), הקרוי גם כנסיית סנט מרק או בית מרקוס, הוא מתחם הנמצא ברובע הארמני בעיר העתיקה בירושלים, ומשמש כמרכזה של הכנסייה הסורית-אורתודוקסית בארץ ישראל. הוא משמש כמנזר, ככנסייה, וכמקום מושבו של הארכיבישוף הסורי-אורתודוקסי של ירושלים (אנ').
המנזר קרוי על שמו של הקדוש יוחנן-מרקוס (אנ'), המזוהה עם מרקוס המבשר. על פי המסורת המקובלת על ידי הכנסייה הסורית-אורתודוקסית, במקום זה היה ביתה של מרים (אנ'), אמו של יוחנן-מרקוס, המוזכר בברית החדשה (מעשי השליחים, פרק י"ב, פסוק י"ב). בנוסף, על פי מסורתם, ישו עצמו התאכסן בבית זה, ובו התקיימה הסעודה האחרונה.
האתר

הכנסייה היא מן הקדומות ביותר בעיר ולה מסורות עתיקות. היא שוכנת במבנה מימי הצלבנים מהמאה ה-12, ובנויה על יסודות קדומים יותר מימי הביזנטים.
שלט לשמאלה של דלת הכניסה למתחם מבשר כי המקום הוא חדר הסעודה האחרונה וביתו של מרקוס, אך בעבר התנוססה הכתובת בלונטה שמעל דלת הכניסה, שבו נראה דיוקנו של מרקוס המבשר כשהוא מוקף בשבכה שבה ארבעה-עשר עלי גפן.
לצד הקיר הדרומי מצויה תחת אפיריון עץ מוזהב אייקונה של מרים ובנה ומתחת לה אגן טבילה. על פי המסורת האיקונה צוירה במאה הראשונה לספירה על ידי השליח לוקאס שהיה צייר. בקיר הצפוני מצויה גומחה מוגנת בסורג ובה רליקטים של אחד הפטריארכים הסיריאנים. על אחד מעמודי הקיר הצפוני נחשפה ב-1940 כתובת באיסטרנגליון (כתב הסורי הקדום), המספרת שזהו בית מרים, אימו של יוחנן המכונה מרקוס, אותו הנציחו השליחים בכנסייה זו שנבנתה מחדש בשנת 73 לאחר החורבן. לצד הקיר המערבי יורד גרם מדרגות אל הקריפטה, שהיא "החדר העליון" שבו, לפי המסורת הסיריאנית, נערכה הסעודה האחרונה, ובו חל הפנטקוסט (ירידת רוח הקודש על התלמידים). השער שלצד הקריפטה הוא השער דרכו הגיע פטרוס כאשר נמלט מחיילי הורדוס והפקיד כאן את מרים אם ישו שהמשיכה להתגורר כאן לאחר הצליבה. זה גם השער המוליך לבית אימו של מרקוס. החדר העליון מצוי כיום מתחת למפלס הרחוב, כיוון שמפלס הרחוב עלה עם השנים עקב שכבות חורבן. המזבח מוסתר לא על ידי איקונוסטאזיס אלא על ידי פרוכת קטיפה רקומה. הסורים טוענים שזהו גם מקום מגוריו של יעקב הקטן, אחיו הצעיר של ישו, ותמונתו מופיעה לצד המזבח על-גבי כיסא מפואר מכוסה בכיפה.
הכניסה לחצר הסורים וכנסיית סנט מרק
פנים הכנסייה
פינה בכנסייה
דלת הכניסה לכנסייה
הכתובת שנתגלתה ב-1940 ותרגומה לאנגלית
פנים הכנסייה בשנת 1900
עבודות רסטורציה, יולי 2024
עבודות רסטורציה, יולי 2024
עבודות רסטורציה, יולי 2024
לקריאה נוספת

מאמרים
אייל מירון (עורך), ירושלים וכל נתיבותיה – לסייר עם יד בן צבי, ירושלים: הוצאת יד בן צבי, 1996, עמ' 135-136.(הספר בקטלוג ULI)
אלי שילר, "הכנסייה הסורית בירושלים" בתוך עדות ומיעוטים בעיר העתיקה, הוצאת אריאל, ירושלים, 1980, עמ' 47–51
הערות שוליים

↑  זאב וילנאי, ירושלים בירת ישראל, העיר העתיקה וסביבתה, הוצאת אחיעבר-ירושלים, 1972, עמ' 22
| אתרי הרובע הארמני |
| --- | --- | --- |
| רחובות ושערים | שער יפו • שער ציון • רחוב הפטריארכיה הארמנית • רחוב סנט ג'יימס • כיכר עומר אבן אל ח'טאב |  |
| אתרים | מגדל דוד • המוזיאון הארמני • מוזיאון הדגמים של קונרד שיק • קישלה |  |
| אתרים נוצריים | כנסיית המשיח • מנזר מרקוס הקדוש • הפטריארכיה הארמנית של ירושלים • קתדרלת יעקב הקדוש |  |
| אתרים יהודיים | ישיבת ברכת התורה |  |
| --- | --- |
בקרת זהויות :  NLI: 987007306167405171  BnF: cb16597352g (data)  LCCN: n84053454  LNB: 000134961  SUDOC: 137798431  VIAF: 132570733   WorldCat (עם VIAF): 132570733
נפת אמין

| --- | --- |
 מדינה:  הרפובליקה העממית של סין הרפובליקה העממית של סין
 בירת הנפה:  Emin Town 
 שטח:  9,157.81 קמ"ר
 אוכלוסייה:  ‏
  ‑ בנפה:  188,642 (2020)
 קואורדינטות:  46°31′26″N 83°37′31″E﻿ / ﻿46.524°N 83.62518°E﻿ / 46.524; 83.62518 
 אזור זמן:  UTC+8
 he
 
נפת אמין, ידוע גם בשם הרשמי הרומני, נפת דורבילג'ין, היא יחידה מנהלית הממוקמת בצפון המחוז האוטונומי של שינג'יאנג האויגורי ונמצא בניהול של נציבות טאצ'נג, הגובלת בקזחסטן. שטח הנפה היא 9,092 קילומטרים רבועים (3,510 מילים רבועים) עם אוכלוסייה של 200,000 איש. המיקוד של הנפה הוא 834600.
מבחינה גאוגרפית, הנפה ממוקמת על המדרונות הדרומיים של הרי טרבגטאי ובעמק אמין. נחל המים הראשי הוא נהר האמין (אמיל).
מקור השם

המקום נקרא במקור דורבילג'ין. בשנת 1918, יאנג זנגשין, מושל שינג'יאנג, החליט להקים יחידה מנהלית חדשה בעמק אמין. היחידה החדשה נקראה על שם נהר אמין (אמיל).
תחבורה

מסילת הרכבת Karamay–Tacheng משרתת את אוכלוסיית האזור.
חטיבות אדמיניסטרטיביות

נפת אמין כוללת 6 ערים, 3 עיירות ו-2 כפרים אתנים.
| שם | סינית פשוטה | Hanyu Pinyin | אויגורי (UEY) | לטינית אויגורית (ULY) | קזחית (כתב ערבי) | קזחית (כתב קירילי) | הערות | קוד חלוקה מנהלית |
| --- | --- | --- | --- | --- | --- | --- | --- | --- |
עיירות
| העיר דורבילג'ין    </br> (Emin Town) | 额敏镇 | Émǐn Zhèn | دۆربىلجىن بازىرى | dörbiljin baziri | ٴدوربىلجىن قالاشىعى |  |  | 654221100 |
| העיירה אוש קרסו | 玉什喀拉苏镇 | Yùshíkālāsū Zhèn | ئۈش قاراسۇ بازىرى | Üsh qarasu baziri | ٷشقاراسۋ قالاشىعى |  |  | 654221101 |
| העיירה ג'ל'אגש | 杰勒阿尕什镇 | Jiélè'āgǎshí Zhèn | جېلئاغاش بازىرى | jël'aghash baziri | جەلاعاش قالاشىعى |  |  | 654221102 |
| שאנגהו טאון | 上户镇 | Shànghú Zhèn | شاڭخۇ بازىرى | shangxu baziri | شاڭعۋ قالاشىعى |  |  | 654221103 |
| העיר מרלסו | 玛热勒苏镇 | Mǎrèlèsū Zhèn | مارالسۇ بازىرى | maralsu baziri | مارالسۋ قالاشىعى |  |  | 654221104 |
| העיר קראמיל | 喀拉也木勒镇 | Kālāyěmùlè Zhèn | قارائېمىل بازىرى | qara'ëmil baziri | قاراەمىل قالاشىعى |  |  | 654221105 |
עֲיָרָה
| עיירת Jiaoqu | 郊区乡 | Jiāoqū Xiāng | شەھەر ئەتراپى يېزىسى | sheher Etrapi yëzisi | قالاماڭى اۋىلى |  |  | 654221200 |
| העיירה קירה | 喇嘛昭乡 | Lǎmazhāo Xiāng | كۈرە يېزىسى | küre yëzisi | كۇرە اۋىلى |  |  | 654221207 |
| עיירת גורטי    </br> (עיירה Erdaoqiao) | 二道桥乡 | Èrdàoqiáo Xiāng | گۈرتى يېزىسى | gürti yëzisi | كۇرتى اۋىلى |  |  | 654221207 |
עיירות אתניות
| Ëmalghulin Mongol Ethnic Township | 额玛勒郭楞蒙古民族乡 | Émǎlèguōléng Ménggǔ Mínzúxiāng | ئېمالغۇلىن موڭغۇل يېزىسى | Ëmalghulin mongghul yëzisi | ەمالعۇلىن موڭعۇل اۋىلى |  |  | 654221202 |
| עיירה אתנית מונגולית Xujëriti | 霍吉尔特蒙古民族乡 | Huòjí'ěrtè Ménggǔ Mínzúxiāng | خۇجېرىتى موڭغۇل يېزىسى | xujëriti mongghul yëzisi | حۇزەرتى موڭعۇل ۇلتتىق اۋىلى |  | (מונגולית)          Гуузээрд монгол үндэстэний суман | 654221208 |
חטיבות אדמיניסטרטיביות > אחרים

Erzhihe Ranch (二支河牧场), חוות Jiaerbulake (加尔布拉克农场), Kuoshibike Pedigree Ranch (阔什比克良种场), חוות Saeryemule (䒹琨地), חווה Saeryemule (䒹琨地勒牧场), חוות הכבשים Tachengyequ Pedigree (塔城地区种羊场), Wuzongbulake Ranch (吾宗布拉克牧场), חוות הגדוד של הצבא שויפנג (水丰兵团圢י场圆 圢眺),星岗兵团169团, 锡伯提兵团166团, 麦海因兵团167团, 乌什水兵团168团, 达因苏兵团165团).
הערות שוליים

1 2  额敏县历史沿革 (אורכב 10.05.2015 בארכיון Wayback Machine)
↑  克塔铁路站后工程开工建设, 2017-9-28
↑  2022年统计用区划代码和城乡划分代码：额敏县. National Bureau of Statistics of China.
| --- | --- |
בקרת זהויות :  NLI: 987007473743705171  LCCN: nr2002024447  VIAF: 149390228   WorldCat (עם VIAF): 149390228 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נפת אמין".
אירוויזיון הילדים 2014

| --- | --- |


 מספר התחרות:  12
 גמר:  15 בנובמבר 2014
 מנחים:  מואירה דיליה
 רשת השידור המפיקה:  מלטה PBS
 מיקום האירוע:  מלטה מרסה, מלטה
 המפקח על התחרות:  ולדיסלב יעקובלב מרוסיה
 השיר הזוכה:  איטליה - איטליה "Tu primo grande amore"
 שיטת הניקוד:  הענקת 12 נקודות בהתחלה לכל המשתתפים ואחר כך חבר שופטים של ילדים ולאחר מכן כל מדינה נותנת 1 - 8, 10 ו-12, לפי 50% קהל ו-50% שופטים.
 מספר משתתפות:  16
 משך התחרות:  שעתיים וחמישים דקות
 מדינות שמשתתפות לראשונה:  איטליה איטליה   מונטנגרו מונטנגרו   סלובניה סלובניה
 מדינות שחוזרות לאחר פרישה:  בולגריה בולגריה   סרביה סרביה   קפריסין קפריסין   קרואטיה קרואטיה
 מדינות שפרשו מהתחרות:  אזרבייג'ן אזרבייג'ן   מולדובה מולדובה   מקדוניה מקדוניה
 מופעי פתיחה/ביניים:  גאיה קאווז'י
 המדינות המשתתפות
 
   מדינות שהשתתפו בתחרות   מדינות שהשתתפו בעבר, אך לא בשנה זו
 → אירוויזיון הילדים 2013 אירוויזיון הילדים 2015 ← 
 
תחרות הזמר אירוויזיון הילדים 2014 היא תחרות השירים לילדים ה-12 של רשת השידור "אירוויזיון" מטעם איגוד השידור האירופי. שנערכה ב-15 בנובמבר 2014 ב"האנגר" תעשייתי גדול של "מספנות מלטה" בעיירה מרסה, שנמצאת ליד הנמל הגדול ובמרחק נסיעה קצר מוולטה בירת מלטה. המבנה יכול להכיל כ-4,500 איש בישיבה ובעמידה. זו הפעם הראשונה שהתחרות נערכה במלטה וזו הפעם השלישית שהאירוע מתקיים במדינה שזכתה בשנה הקודמת, אחרי שמלטה זכתה באירוויזיון הילדים 2013, עם השיר "ההתחלה" על ידי גאיה קאווז'י. רשות השידור המלטזית (PBS) הייתה רשות השידור המארחת. את התחרות הנחתה לבדה מואירה דיליה, מגישת תוכניות המפורסמת במלטה, זאת הפעם הראשונה בתחרות שבה הייתה מנחה אחת.
המדינה המארחת

ב-18 בדצמבר 2013 הודיע איגוד השידור האירופי שמלטה נבחרה לארח את התחרות בשל החוק שנכנס לתקנון מ-2012 "המדינה הזוכה היא מארחת אלא אם היא לא רוצה/יכולה לארח" ולאחר שמלטה אישרה את רצונה.
אך הוכרז שמי שיערך באופן רשמי הוא מלטה ולא עיר ספציפית כמו שקורה בדרך כלל.
ומאוחר יותר הודיעה רשות השידור המלטזית שהתחרות תהיה במספנה במרסה שתעבור הסבה לאולם למשך כחודש ושבפעם הראשונה בתחרות תהיה מנחה יחידה מואירה דיליה שהנחתה כמה קדמים מלטזים בשנים קודמות והגישה את הנקודות של מלטה ב-אירוויזיון 2007.
שינויים משנים קודמות

שישה עשר בתי ספר ממלטה ישתתפו במופע וחלק מרכזי ממנו יתרכז סביבם.
שינויים משנים קודמות > ההצבעה

השנה לאחר התחרות הוכרז על ידי איגוד השידור האירופי שתתפרסם רשימה המראה איך השופטים הצביעו ואיך הקהל הצביע בכל מדינה.
בנוסף הוכרז שהחברה שתתמוך בהצבעות תהיה חברה הולנדית שבה כל קול מתקבל כלומר גם אם רק 20 קולות יתקבלו ממדינה מסוימת זה יספיק כדי לשמש כהצבעת קהל (בשנים קודמות אם לא הייתה כמות מסוימת של קולות רק כמות השופטים הכריעו).
בנוסף איגוד השידור האירופי הכריז ב-30 באוקטובר על הצבעה שאר העולם כלומר שכל אדם שהוא לא מאחת המדינות יוכל להצביע בקישור שיופיע בזמן הצבעות הקהל באתר הרשמי שלהם בו תהיה קריינות באנגלית בזמן המופע דבר המעורר המון ביקורת ולמרות שההצבעה לא תחשב בתחרות הזוכה בהצבעת שאר העולם יקבל פרס מיוחד במסיבת העיתונאים אחריה.
שינויים משנים קודמות > קריאת הניקוד

קריאת הניקוד בשנה זו תהיה כמו באירוויזיון כלומר שהנקודות בין 1 ל-7 מופיעות על המסך והדוברים מקריאים את 8, 10 ו-12 הנקודות+חבר שיפוט המורכב ממשתתפים לשעבר וילדים מוכרים בתעשיית המוזיקה במדינות שלהם.
שינויים משנים קודמות > החזרות

בחזרות למעט ביום המופע וביום החזרה הגנרלית, המדינות לא יעשו חזרות לפי סדר הופעתם בתחרות אלא לפי סדר שנקבע מראש כדי לאפשר למשלחות לצאת לסיורים במלטה ולבקר בבתי ספר שם ביומים של סבב שהם אינם נמצאים בו.
בימים ראשון ושלישי לפני התחרות יעלו על הבמה לפי הסדר שנקבע: 1. הולנד 2. שוודיה 3. ארמניה 4. רוסיה 5. איטליה 6. אוקראינה 7. בולגריה 8. קפריסין
בימים שני ורביעי לפני התחרות יעלו על הבמה לפי הסדר שנקבע: 1. גאורגיה 2. מונטנגרו 3. קרואטיה 4. סן מרינו 5. סרביה 6. סלובניה 7. מלטה 8. בלארוס
שינויים משנים קודמות > סדר הופעת המדינות בתחרות

רשות השידור המלטזית וצוות ההפקה של התחרות ביקשו לקבוע בעצמם את סדר ההופעות כדי שלא יהיו שירים דומים אחד אחרי השני, הרעיון אושר עם כמה כללים:
מלטה תופיע כמספר שיר שיבחר באופן אקראי
השיר שימוקם כשיר הפותח והשיר שימוקם כשיר הסוגר יבחרו גם הם בהגרלה
שלושה עשר השירים הנותרים יחולקו לחלק הראשון של המופע ולחלק שני של המופע ומהחלקים רשות השידור המלטזית תקבע את מיקום השיר
לפי שהסדר ייחשף ב-9 בנובמבר 2014 המפקח על התחרות וכמה משלחות יבדקו אותו
שינויים משנים קודמות > שידור התחרות

15 מהמדינות המתחרות, תחנות רדיו בכל הממלכה המאוחדת ואירלנד והאתר הרשמי ישדרו את התחרות בשידור חי. בסלובניה, אוסטרליה, ארגנטינה, פרו, ארצות הברית, ניו זילנד וסינגפור התחרות תשודר באיחור שבין שעה ליום.
שינויים משנים קודמות > חשיפת שמות השופטים

לראשונה בתחרות זו שמות השופטים נחשפו בבוקר יום התחרות, בין השמות המוכרים יותר
יורי ואסצ'ק נציג בלארוס באירוויזיון 2014, נציג ארמניה באותה שנה אראם סארגסיאן והפזמונאי הרוסי יורי אנטין.
מדינות משתתפות

| סדר השמעה | מדינה | שפה | ביצוע | שם השיר בשפת מקור | שם השיר בעברית | מיקום | ניקוד |
| --- | --- | --- | --- | --- | --- | --- | --- |
| 1 | בלארוס בלארוס | בלארוסית | נאדז'דה מיסיקובה | "Сокал" | בז | 7 | 71 |
| 2 | בולגריה בולגריה | בולגרית | קריסיה טודורובה בליווי חסן ואיברהים | "Планетата на децата"  | כוכב הילדים | 2 | 147 |
| 3 | סן מרינו סן מרינו | איטלקית, אנגלית | להקת סוכריות המנטה | "Breaking My Heart" | שוברים את לבי | 15 | 21 |
| 4 | קרואטיה קרואטיה | קרואטית, אנגלית | ג'וזפין אידה זץ | "Game over" | המשחק נגמר | 16 | 13 |
| 5 | קפריסין קפריסין | יוונית, אנגלית | סופיה פאטסלידיס | "Η πιο όμορφη μέραm" | היום הנפלא ביותר | 9 | 69 |
| 6 | גאורגיה גאורגיה | גאורגית, אנגלית | ליזי ג'אפריזה | "Happy Day" | יום שמח | 11 | 54 |
| 7 | שוודיה שוודיה | שוודית | יוליה שידהמר | "Du är inte ensam" | אתה לא לבד | 13 | 28 |
| 8 | אוקראינה אוקראינה | אוקראינית, אנגלית | להקת סימפו-ניק | "Прийде весна" | האביב יבוא | 6 | 74 |
| 9 | סלובניה סלובניה | סלובנית, אנגלית | אולה לוזאר | "Nisi sam / Your Light" | אתה לא לבד / האור שלך | 12 | 29 |
| 10 | מונטנגרו מונטנגרו | מונטנגרית, אנגלית | מאשה ווידינוביץ' ולילה ווליץ' | "Буди дијете на један дан" | תהיה ילד ליום | 14 | 24 |
| 11 | איטליה איטליה | איטלקית, אנגלית | וינצ'נצו קאנטיולו | "Tu primo grande amore" | האהבה הראשונה הנהדרת שלך | 1 | 159 |
| 12 | ארמניה ארמניה | ארמנית, אנגלית | אליזבת דניאליאן | "People of the Sun" | אנשי השמש | 3 | 146 |
| 13 | רוסיה רוסיה | רוסית, אנגלית | אליסה קוזיקינה | "Dreamer" | חולם | 5 | 96 |
| 14 | סרביה סרביה | סרבית | אמיליה ג'ונין | "Свет у мојим очима" | העולם בעיניי | 10 | 61 |
| 15 | מלטה מלטה | אנגלית | פדריקה פלצון | "Daimonds" | יהלומים | 4 | 114 |
| 16 | הולנד הולנד | הולנדית, אנגלית | ג'וליה ואן ברגן | "Around" | סביב | 8 | 70 |
מדינות אחרות > מדינות המשתתפות בפעם הראשונה בתחרות

איטליה איטליה - רשות השידור האיטלקית שלחה גורמים ביחד עם המשלחת של סן מרינו לראות את אירוויזיון הילדים 2013, בתחילת יולי 2014 הוכרז שאיטליה תשתתף בפעם הראשונה בתולדותיה.
מונטנגרו מונטנגרו - ב-18 ביולי 2014 הודיעה רשות השידור של מונטנגרו על הצטרפות לאירוויזיון הילדים בפעם הראשונה.
סלובניה סלובניה - ב-19 באוגוסט 2014 הודיע המפקח על התחרות ולדיסלב בטוויטר שלו שסלובניה תשתתף השנה, זאת לאחר שהוא נסע לדבר בסלובניה על התחרות.
מדינות אחרות > מדינות שחזרו אחרי פרישה

בולגריה בולגריה - ב-31 ביולי 2014 הודיעה רשות השידור הבולגרית שבולגריה תחזור לתחרות לאחר שנתיים בהן לא השתתפה.
סרביה סרביה - לאחר פרישתה מהתחרות בשנת 2010, רשות השידור הסרבית הודיעה בסוף יולי 2014 שהיא חוזרת לתחרות.
קפריסין קפריסין - לאחר פרישתה מהתחרות בשנת 2009, רשות השידור הקפריסאית הודיעה בתחילת יולי 2014 שהיא חוזרת לתחרות.
קרואטיה קרואטיה - בסוף ספטמבר 2014 הודיעה רשות השידור הקרואטית שלאחר שבע שנים שבהן היא לא השתתפה קרואטיה תחזור לתחרות אך היא תשדר ב-HRT2 ולא ב-HRT1 כמו בשנים שלפני הפרישה.
מדינות אחרות > מדינות שלא השתתפו השנה אך לא שללו השתתפות ב-2015

אירלנד אירלנד - באירלנד יש שני גופי שידור RTÉ רשות השידור המרכזית המשדרת בשפה האנגלית שמשתתפת באירוויזיון המבוגרים ו-TG4 שמשדרת בשפה האירית. מנהלת TG4 הודיעה שהערוץ מעוניין להשתתף באירוויזיון הילדים ותעשה כל ניסיון אפשרי כדי להשתתף גם לאחר הסירוב של הארגון BAI לעזור במימון. ב-1 ביולי הודיעה TG4 שאירלנד לא תשתתף ב-2014 אבל תנסה לעשות כן ב-2015.
גרמניה גרמניה - רשות השידור הגרמנית (NDR) שלחה נציגים לצפות באירוויזיון הילדים 2013 והודיעה שהיא תשלח נציגים לצפות גם באירוויזיון הילדים השנה אך לא תשתתף בתחרות. גרמניה לא שללה השתתפות ב-2015.
הונגריה הונגריה - רשות השידור ההונגרית שלחה נציגים לצפות באירוויזיון הילדים 2013 אך באמצע יולי 2014 רשות השידור ההונגרית אישרה ל-eurovoix שלא תשתתף אבל הודיעה שהיא תשלח גם השנה נציגים לתחרות ולקדמים של בלארוס והולנד.
יוון יוון - למרות ההכרזה על השתתפות בתחרות במאי 2014, הוחלט בתחילת יולי 2014 על ידי רשות השידור היוונית (NERITׁׂ) שלא להשתתף בתחרות השנה, אך לא שללה השתתפות בשנה הבאה.
מקדוניה מקדוניה - בארבעה בספטמבר 2014 הודיעה רשות השידור המקדונית שהיא לא תשתתף עקב לוח שידורים צפוף בתקופה זו ושהם ינסו לחזור ב-2015.
פינלנד פינלנד - רשות השידור הפינית הודיעה שהיא לא תשתתף ב-2014 אבל לא שללה השתתפות ב-2015.
רומניה רומניה - גורם ברשות השידור הרומנית (TVR) הודיע שרומניה אולי תחזור לתחרות אך לבסוף ההחלטה נדחתה למרות שלא שללה האפשרות לחזרה בשנים הבאות.
מדינות אחרות > רשויות שידור שהודיעו שלא ישתתפו בעתיד הקרוב או לא הגיבו לגבי השנים הבאות

אוסטריה אוסטריה - רשות השידור האוסטרית (ORF) הודיעה בדואר אלקטרוני לאחד ממבררי ההשתתפות שהיא לא תשתתף השנה בתחרות.
איסלנד איסלנד - בהודעה לאתר eurovoix מרשות השידור האיסלנדית נמסר שיש סיכוי גדול שהם ישתתפו ב-2014 אך שום דבר עוד לא הוחלט. בהודעה לאחר חודש הוכרז שהם לא ישתתפו.
בלגיה בלגיה - הערוץ הפלמי לילדים KETNET הודיע שבלגיה לא תחזור השנה לאירוויזיון הילדים.
הממלכה המאוחדת הממלכה המאוחדת - שניים משלושת הערוצים הרשאים להשתתף הודיעו שהם לא ישלחו נציגות לתחרות והשלישי הגיב בצורה לא ברורה בנושא.
דנמרק דנמרק - גורם ברשות השידור הדנית (DR) הודיע שדנמרק לא תחזור לאירוויזיון הילדים וגם רשות השידור השנייה בדנמרק TV2 הודיעה שהיא לא תשלח נציגות.
ליטא ליטא - רשות השידור הליטאית (LRTׁׁ) הודיעה בדואר אלקטרוני לאחד ממבררי ההשתתפות שהיא לא תשתתף השנה בתחרות.
נורווגיה נורווגיה - ברשות השידור הנורווגית הראשית (NRK) הודיעו ב-18 בדצמבר 2013 כי נורווגיה לא תחזור בשנת 2014, קיים סיכוי שרשתות שידור אחרות ינסו להשתתף.
ספרד ספרד - ראש המשלחת הספרדית לאירוויזיון הודיע ב-21 במאי 2014 שהיא לא תשתתף באירוויזיון הילדים ב-2014.
פורטוגל פורטוגל - הדירקטוריון של רשות השידור הפורטוגלית הודיע שהם לא ישתתפו השנה בתחרות.
צ'כיה צ'כיה - רשות השידור הצ'כית (CT) הודיעה שהיא לא שוללת השתתפות באירוויזיון הילדים ב-2014 בערוץ הילדים החדש שלהם, אך לבסוף הודיעה רשות השידור כי צ'כיה לא תשתתף.
שווייץ שווייץ - רשות השידור של החלק האיטלקי בשווייץ שהשתתפה בשנת 2004 הודיעה שהיא לא תיקח חלק השנה. לא ידועה הדעה של שלוש רשויות השידור האחרות.
מוסרי ניקוד

מסירת הניקוד לתחרות בוצעה מהאולם עצמו במלטה.
חבר שיפוט המורכב מילדים - מוסרת הניקוד - גאיה קאוזי הזוכה בשנה שעברה
אוקראינה אוקראינה - מוסרת הניקוד - סופיה טרסובה - הנציגה האוקראינית ב-2013 שסיימה במקום השני.
איטליה איטליה - מוסרת הניקוד - ג'ורדין
ארמניה ארמניה - מוסרת הניקוד - מוניקה אוונאסין - הנציגה הארמנית ב-2013 שסיימה במקום השישי.
בלארוס בלארוס - מוסרת הניקוד - קטרינה טפריקינה בת ה-11 ממינסק.
בולגריה בולגריה - מוסרת הניקוד - אינה אנגלובה בת ה-10.
גאורגיה גאורגיה - מוסרת הניקוד - מרים קאונזגורוה בת ה-14.
הולנד הולנד - מוסרות הניקוד - מילן ורוזאן - הנציגות ההולנדית ב-2013 שסיימו במקום השמיני.
מונטנגרו מונטנגרו - מוסרת הניקוד - אלכסנדרה
מלטה מלטה - מוסר הניקוד - ג'וליאן פלצון (אחיה הקטן של פדריקה)
סלובניה סלובניה - מוסר הניקוד - גל פיור בן ה-12 (תלמיד כיתתה של אולה).
סן מרינו סן מרינו - מוסרת הניקוד - קלרה
סרביה סרביה - מוסרת הניקוד - תמרה וסקוביץ' בת ה-14 .
קפריסין קפריסין - מוסר הניקוד - פריס ניקולו בן ה-15.
קרואטיה קרואטיה - מוסרת הניקוד - שרה
רוסיה רוסיה - מוסרת הניקוד - מריה קאריבה
שוודיה שוודיה - מוסר הניקוד - אליאס אלפורס אלפסטרום - הנציג השוודי ב-2013 שסיים במקום התשיעי.
ולדיסלב יעקובלב המפקח ומנהל התחרות מטעם איגוד השידור האירופי
קו טעינה

בספנות, קו טעינה מסמן את עומק הציפה המרבי עבור כלי שיט. קרוי גם קו פלימסול, על-שם חבר הפרלמנט הבריטי הלורד פלימסול, שקבע אותו בתחילת הרבע האחרון של המאה ה-19.
בעבר היו כלי השיט טעונים כמעט עד לסיפון העליון, דבר שיצר סיכון אדיר לכלי השיט ולאנשי הצוות. לאחר מקרי טביעה רבים ואובדן בנפש, קבע הלורד פלימסול את קו הטעינה, אותו אסור לעבור, וזאת על מנת ליצור "מרווח בטיחות".
הקו מסומן באמצעות צורה של עיגול ולידו "סולם".
הסולם מציין את השוקע המרבי בכל אחד מהמצבים:
אזור "קייצי" S: אזור נוח להפלגה (אינו קשור בהכרח לעונות השנה).
אזור "חורפי" W: אזור סוער והשיט עלול להיות מסוכן (אינו קשור בהכרח לעונות השנה).
אזור טרופי T: אזור שהמים בו חמים יחסית למקומות אחרים.
מים מתוקים F: מים מתוקים (לא מי ים).
מים מתוקים אזור טרופי TF: אזור עם מים מתוקים חמים מהרגיל.
הסיבה להבדלים בין האזורים הוא המשקל הסגולי של המים:
מים מתוקים בעלי צפיפות קטנה יותר לכן כלי שיט בעל אותו משקל יהיה שקוע יותר מאשר במי ים.
מים טרופיים חמים יותר ולכן צפיפותם קטנה יותר מאשר מים קרים יותר.
מים מתוקים טרופיים צפופים אפילו פחות ולכן כלי שיט הטעון עד קו זה, כשיגיע למים קרים יותר, השוקע שלו יגדל ויגיע לקו הקיץ (S).
אברהם צבי שור

| --- | --- |
אין תמונה חופשית
 לידה:  ה'תרכ"ט גליציה
 פטירה:  17 במאי 1945 (בגיל 76 בערך) סיוון ה'תש"ה ירושלים
 תחומי עיסוק:  רבה של מונסטריץ', ראב"ד בד"ץ כוללות החסידים.
 חיבוריו:  מנחת אברהם, שביבי א"ש
 בת זוג:  בת שבע ברנדווין
 
הרב אברהם צבי שור (ה'תרכ"ט – ה' בסיוון ה'תש"ה) היה רבה של מונסטריץ' שבגליציה, ראב"ד בד"ץ כוללות החסידים בירושלים, ומייסד ונשיא הסתדרות 'מחזיקי הדת'.
תולדות חייו

נולד בשנת ה'תרכ"ט לאביו הרב שמואל יצחק שור, בעל מחבר שו"ת מנחת ש"י, שהיה חסיד צ'ורטקוב. סבו הוא הרב משה חיים שור שהיה רב העיר מונסטריץ'. עם פטירת סבו בשנת ה'תרנ"א החל אביו לכהן כרב העיר, ובשנת ה'תרס"ב כאשר נפטר אביו, ירש את רבנות העיר בעצמו.
בגיל 22 נסמך להוראה על ידי אביו וע"י רבי יצחק שמעלקיש ורבי אריה ליב מסטרי, ובהמשך הוסמך על ידי המהרש"ם מבערזאן ורבי אלימלך אשכנזי מהורדונקה, וכיהן כרב בכמה עיירות בגליציה, בשנת ה'תרס"א הוסמך על ידי אביו החורג רבי שלום מרדכי שבדרון מברז'אן.
נשא לאישה את בת שבע, ביתו של רבי פנחס ברנדווין, חתן רבי אברהם ברנדווין, אדמו"ר של חסידות סטרטין. בשנת ה'תרס"א עלה רבי פנחס לארץ, ובתו התקשתה לשאת את הריחוק ממנו ושידלה את בעלה לעלות אף הוא, ואכן כשנה אחר כך בשנת ה'תרס"ב עלה אף הרב שור לארץ והתיישב בירושלים.
לאחר שהתיישב בירושלים מונה להיות "ממונה" בכולל ויז'ניץ ומרמרוש, חבר ב'ועד השחיטה המאוחד' וגבאי ב'חברא קדישא של כוללות החסידים', בהמשך ניהל את מושב זקנים. בשנת ה'תרע"א מונה לדיין בבד"ץ כוללות החסידים ולאחר מכן, בשנת ה'תרע"ו מונה לעמוד בראשו.
בשנת תר"צ העיד בתור מומחה בענייני הכותל בפני ועדת הכותל שמינה חבר הלאומים.
בשנת ה'תרע"ט החל לצאת לאור בירושלים עיתון מחזיקי בדת מייסודו, בהשראה לעיתון מחזיקי הדת שהיה יוצא בלבוב. אך בכסלו ה'תרפ"ג יצא לאור הגיליון האחרון של העיתון.
נפטר בערב שבועות לאחר מחלה ממושכת, על מצבתו נכתב:
פ”נ הגאון נשיא אלקים מוהר”ר אברהם צבי שור זצלה”ה בהגאון שר התורה בעל מנחת-שי מוהר”ר שמואל יצחק זצלה”ה מגזע תרשישים כח דורות דור אחר דור גאוני ומצוקי ארץ חיבר ספרי שביבי-אש על ד”ח שו”ע ומנחת אברהם על יו”ד בשחרותו שימש ברבנות דק”ק קניהינטש ומנסטרישץ בגליציא – פולין כארבעים שנה שרת בקודש חבר וראב”ד לעדת אשכנזים חסידים יצ”ו ונשיא חברת מחזיקי-הדת פה קרתא קדישא ת”ו נשמתו עלתה בטהרה ערב חג השבועות תש”ה ת’נ’צ’ב’ה’